­­­­­­­

**adatvédelmi tájékoztató**

**webshop**

A Veszprém Handball Zrt. (a továbbiakban klub vagy Adatkezelő) a vonatkozó jogszabályok és saját adatvédelmi irányelveit figyelembe véve a jelen dokumentummal kívánja tájékoztatni érintetteket az adatkezelési szabályokról.

Jelen tájékoztató kizárólag a konkrét adatkezelési tevékenység kapcsán tartalmaz információkat. A 2016/679/EU Általános Adatvédelmi Rendelet által előírt tájékoztatási kötelezettség szerinti további információkat Adatkezelő Általános Adatvédelmi Tájékoztatója tartalmazza, mely honlapunkon elérhető: <https://telekomveszprem.hu/hu/adatvedelmi-tajekoztato>

1. **Az Adatkezelő**

Az Ön adatait a Veszprém Handball Zrt. kezeli. Elérhetőség: 8200 Veszprém, Külső-Kádártai út 5., adatvédelmi referens: Schöffer Alíz, [adatvedelem@veszpremhandball.hu](mailto:adatvedelem@veszpremhandball.hu)

1. **Az adatkezelési tevékenység bemutatása**

## **Hírlevél feliratkozás**

A Veszprém Handball Zrt. rendszeresen hírlevelet küld érdeklődők részére azzal a céllal, hogy a klub tevékenységét, sportolóit, munkatársait bemutassa, az érdeklődőket a klubbal kapcsolatos eseményekről tájékoztassa. A hírlevél szolgáltatás az alábbi adatok megadásával kérhető:

|  |  |  |
| --- | --- | --- |
| **Kezelt adatok köre** | **Adatkezelés célja** | **Adatkezelés jogalapja** |
| név | azonosítás | Rendelet 6. cikk (1) bekezdés a) pont – az érintett hozzájárulása, melyet az online felületen a jelölőnégyzet bejelölésével ad meg a feliratkozáskor |
| e-mail cím | hírlevél kiküldése |

Az Ön adatait kizárólag Adatkezelő marketinggel és szolgáltatásokkal kapcsolatos adatkezelést végző munkatársai ismerik meg. Tájékoztatjuk, hogy Adatkezelő a hírlevél kiküldéséhez adatfeldolgozót vesz igénybe: INweb-Solutions Informatikai Kft. (elérhetőség: <http://inweb.hu/>, 8200 Veszprém Almádi u. 3. fsz 3., adószám: 11678313-2-19, cégjegyzékszám: 19-09-517762)

Adatkezelő az Ön adatait a cél megvalósulásáig vagy a hozzájárulás visszavonáságig kezeli.

## **Online vásárlás**

Ön vásárlást kezdeményezhet Adatkezelő webshopjában adatai megadásával. A szolgáltatás igénybevételével az Ektv. 13/A. §, valamint a 45/2014. Kormányrendelet alapján fogyasztó és Adatkezelő között szerződés jön létre, mely az adatkezelés jogalapja.

A vásárlás „vendégként” történik, azaz nem igényel regisztrációt. A kezelt adatok körét az igényelt szolgáltatás is meghatározza. A vásárlás során Érintettnek lehetősége van különböző adatkezelési hozzájárulások megadására is, azonban a hozzájárulás megadása nem feltétele a termék megvásárlásának, vagy szolgáltatás igénybe vételének.

|  |  |  |
| --- | --- | --- |
| **Kezelt adatok köre** | **Adatkezelés célja** | **Adatkezelés jogalapja** |
| név | azonosítás, kapcsolattartás | Rendelet 6. cikk. (1) bekezdés b) pont – az ÁSZF által létrejött szerződés teljesítéséhez szükséges adat |
| számlázási cím | számla kiállítása | Rendelet 6. cikk (1) bekezdés c) pont – számviteli jogszabályoknak megfelelő számla kiállítása  Áfa tv. 169. §, Számviteli tv. 167. §, 169. § |
| szállítási cím | kiszállítás biztosítása | Rendelet 6. cikk (1) bekezdés b) pont – az ÁSZF által létrejött szerződés teljesítéséhez szükséges adat |
| e-mail cím | azonosítás, kapcsolattartás |
| telefonszám\* | kapcsolattartás (pl.: kiszállítás esetén a futár telefonál) |

\*opcionálisan megadható

A webshop a megadott adatokat továbbítja a CRM rendszer, a futárszolgálat és az online fizetést biztosító szolgáltató részére.

|  |  |  |
| --- | --- | --- |
| Futásszolgálat – Európai Unión belüli szállítási cím esetén | GLS General Logistics Systems Hungary Kft. | https://gls-group.com/HU/hu/adatkezelesi-tajekoztato |
| Futárszolgálat – Európai Unión kívüli szállítási cím esetén | Magyar Posta Zrt. | https://www.posta.hu/adatkezelesi\_tajekoztato |

Adatkezelés időtartama: a számlázással kapcsolatos adatok a kiállítást követő 8. naptári év végéig őrizzük a számviteli szabályok szerint. A rendelés egyéb adatait az általános elévülési szabályok szerint az 5. naptári év végéig őrizzük.

## **Regisztráció a weboldalon**

Regisztrált felhasználóink igénybe vehetik a weboldalon elérhető kényelmi szolgáltatásokat (pl.: szállítási és számlázási cím eltárolása).

|  |  |  |
| --- | --- | --- |
| **Kezelt adatok köre** | **Adatkezelés célja** | **Adatkezelés jogalapja** |
| név | azonosítás, kapcsolattartás | Rendelet 6. cikk (1) bekezdés a) pont – az Érintett hozzájárulása |
| jelszó | adatbiztonság biztosítása |
| e-mail cím | azonosítás, kapcsolattartás |
| szállítási cím\* | vásárló érdeklődési körére vonatkozó információ |
| számlázási cím\* |

\*opcionálisan megadható

Adatkezelés időtartama: a regisztráció fennállásáig, illetve a hozzájárulás visszavonásáig.

## **Bankkártyás fizetés online vásárlás esetén**

Vásárlónak lehetősége van vásárlása ellenértékét bankkártyával kifizetni, mely a BORGUN (B-Payment Zrt., 1072 Budapest, Rákóczi út 42. EMKE Irodaház II. emelet, adószám: 24722137-2-42, cégjegyzék szám: 01 10 047882) rendszerén keresztül történik.

|  |  |  |
| --- | --- | --- |
| **Kezelt adatok köre** | **Adatkezelés célja** | **Adatkezelés jogalapja** |
| név | kifizetés gazolása | Rendelet 6. cikk (1) bekezdés b) pont – ÁSZF szerinti szerződés teljesítése, a kifizetés igazolása |
| e-mail cím |

Részletes tájékoztatás az adatkezelésre vonatkozóan: <https://b-payment.com/wp-content/uploads/B-Payment_Adatvedelmi_szabalyzat.pdf>

1. **Az Ön jogai**

Az Ön jogait a Rendelet határozza meg, melyek közül a legfontosabbak:

* Ön kérelmezheti az Adatkezelőtől az Önre vonatkozó személyes adatokhoz való hozzáférést, azok helyesbítését, törlését vagy kezelésének korlátozását, és tiltakozhat az ilyen személyes adatok kezelése ellen, valamint joga van az adathordozhatósághoz.
* Hozzájárulással kezelt adatok tekintetében Ön hozzájárulását bármikor, akár indokolás nélkül visszavonhatja, azonban ez nem érinti a hozzájárulás visszavonása előtti adatkezelés jogszerűségét.

Ön jogait úgy gyakorolhatja, hogy kapcsolatba lép Adatkezelővel a fent meghatározott elérhetőségeken. Kérelem benyújtása esetén Adatkezelő haladéktalanul, de legkésőbb 30 napon belül írásban válaszol. További tájékoztatásért kérem, vegye fel a kapcsolatot Adatkezelővel elérhetőségein.

Jogai feltételezett megsértése esetére Ön panasszal fordulhat a Nemzeti Adatvédelmi és Információszabadság Hatósághoz (cím: 1055 Budapest, Falk Miksa utca 9-11., +36-1-391-1400, ugyfelszolgalat@naih.hu) vagy bírósághoz fordulhat. A per elbírálása a törvényszék hatáskörébe tartozik. A per – az Érintett választása szerint – a lakóhelye szerinti törvényszék előtt is megindítható (a törvényszékek felsorolását és elérhetőségét az alábbi linken keresztül tekintheti meg: <http://birosag.hu/torvenyszekek>)

**További tájékoztatásért kérem, olvassa el az Általános Adatvédelmi Tájékoztatót vagy vegye fel a kapcsolatot Adatkezelővel fentiekben meghatározott elérhetőségein.**